Kayan aikin kimanta hadari kiyayewa don bincike

Shirya binciken haɗari wani muhimmin mataki ne a kowane aikin bincike, kuma akwai abubuwan da za'a yi la'akari da su na musamman don rage hatsarorin kiyayewa. A lokacin binciken matsaloli na sirri kamar ci da gumi, cin zarafi da barazana ta hanyar jima'i (SEAH), ya fi muhimmanci matuƙa cewa an yi shi ta la'akari da duk **hatsarori ga masu shigar binciken da masu binciken su kansu**, da kuma al'umma gabadaya.

Muhimman tambayoyin da za'a yi sune: “menene muhimman hatsarorin kiyayewa masu alaƙa da wannan aikin, su wanene zai shafa, da yadda za mu kula da su da magance su?”

Shigar da masu bincike na gida a lokacin shirya binciken haɗari zai taimaka maka da gano hatsarorin da ba ka san da su ba.

Ya kamata a cigaba da bitar binciken haɗari da kuma sabuntawa a lokacin yin binciken gabadaya don la'akari da kowane canji a yanayin.

## Kasafta hatsarorin

A lokacin kasafta hatsarorin da aka gano, yana da amfani a yi la'akari da yiwuwar faruwar (wato yiwuwar faruwar abin) da tasirin (yaya munin illar da zai iya jawowa ɗai-ɗaikun mutane ko ƙungiyar). Ta yin haka, zai taimaka maka da yanke shawara ko ya kamata a cigaba da binciken ko yana da haɗari da yawa, da kuma waɗanne matakai ya kamata ka fifita don tabbatar da akwai hanyoyin magance yiwuwar faruwa mai ƙarfi / tsananin tasirin hakan

|  |  |
| --- | --- |
| 1. Kula da yiwuwar faruwar haɗarin | |
| Akwai yiwuwa sosai wato H | H |
| Akwai yiwuwa wato M | M |
| Babu yiwuwa wato L | L |

|  |  |
| --- | --- |
| 2. Kula da tasirin yiwuwar ga ɗai-ɗaikun mutane da sunan ƙungiyar | |
| Babban tasiri | H |
| Ɗan tasiri | M |
| Tasirin kaɗan ne | L |

Teburin da ke ƙasa yana nuna misalin da aka shirya na wasu hatsarorin kiyayewa da hanyoyin ragewa (matakai don rage munin tasirin haɗarin) wanda za su iya tasowa a lokacin yin bincike. An dai ba da su a matsayin misalai kawai kuma ba’a kowane yanayin za su dace ba. Yana da muhimmanci cewa tawagar masu bincike sun zauna sun yi tunanin hatsarori daban-daban ga duk waɗanda suke binciken kai tsaye da wadanda ba kai tsaye ba kafin fara kowadanne ayyukan bincike.

An ba da samfurin da babu komai akai don kayi amfani da shi wajen shirya naka binciken haɗarin.

## Misalin da aka yi aiki akai

|  |  |  |  |  |
| --- | --- | --- | --- | --- |
| Ƙasar: |  | | | |
| Ma'aikata: |  | | | |
| Matakin haɗarin gabadaya (L/M/H): |  | | | |
| Ranar bita: |  | | | |
| Haɗari | Siffantawa | Yiwuwar faruwa  (L/M/H) | Tasiri | Magancewa |
| Haɗari ga masu shigar binciken don shigarsu.  Waɗannan hatsarorin za su iya haɗawa da su:   * Illa, cin zarafi ko tozarta mahalarta * Ramako ko ƙyama * Sabuwar damuwar mahalarta ta bayyana abubuwan da suka fuskanta da masu bincike | Waɗannan hatsarorin za su iya tasowa don waɗannan dalilai:   * Al'ummomi ba su da damar tattauna illa da cin zarafi game da bincike/shirye-shirye/yunkurin samun goyon bayan wani kuma su ba da shawarwari wajen magancewa * Bincike/shirye-shirye/yunkurin samun goyon bayan wani ba'a sauya su ko canza su bisa ga yanayi ba, waɗanda ake nufa da kuma hatsarorin cutarwa * Rashin dabara da kwarewa wajen sa ido akan illa yana nufin cewa ba'a gano hatsarori da cutarwa/cin zarafi, ko a bayar da rahotonsu * An ɗago maganar tsammanin al'ummomi, da masu shiga bincike a lokacin aikin wanda ba za'a iya cika musu ba idan sun koma ga iyalansu da garuruwansu * Ba'a bayar da rahoton cutarwa da cin zarafi daga masu bincike, abokan haɗin gwiwa, masu gudanar da shirye-shirye ga ƙungiyar * Ana cutar da mahalarta da al'ummomi a lokacin tafiya zuwa da dawowa daga aikin * Ana gudanar da ayyuka a wuraren da babu aminci * Ba'a biyan buƙatun tallafawa tunani da ƙwaƙwalwa, da sauran, taimakon da ake buƙata saboda rashin hanyoyin turawa gaba. * Ana sanya mahalarta cikin haɗari ta ƙin tsare sirrinsu ko sabawa wasu ɓangarorin ka'idojin aiki |  |  | Ire-iren hanyoyin magancewa da za ka iya tunani sun haɗa da:   * Tsara binciken tare da mutanen garin tun farko * Tarurruka wayar da kan al'umma don tabbatar da al'umma suna sane game da dalili da hanyar binciken * Tabbatar akwai mai jagorantar kiyayewa ga kowane taro ko aiki wanda mahalarta da al'umma gabadaya za su iya bayyanawa damuwa * Tabbatar masu bincike sun fahimci hanyoyin bayar da rahoto da turawa gaba da kyau kuma sun sanarwa mahalarta da kyau * Zayyana tsaron filaye ko wuraren da za'a gudanar da ayyuka, har da tafiya zuwa da dawowa daga wadancan filaye ko wurare, don tabbatar da wuri mai aminci da sirri ga aikin binciken kuma an aiwatar da hanyoyin kiyayewa da suka dace * Tabbatar an horar da masu bincike akan ka'idojin aiki da halayen da ya kamata, kuma an sanarwa duk mahalarta da mutanen gari wadancan abubuwan da ake tsammani * Jawo hankalin al'ummomi akan halayen da ya kamata a lokacin gudanar da ayyuka kuma menene za su yi idan suna da damuwa game da halayen wasu * Hanyoyin bayar da rahoto da aka amince da su tsakanin duk masu ruwa da tsaki da suke cikin aikin binciken (masu bincike, abokan haɗin gwiwa da sauransu) kuma an haɗa a cikin yarjejeniya da kwangila |
| Hatsarorin kiyayewa masu yiwuwa ga masu bincike sakamakon gudanar da binciken.  Waɗannan za su iya haɗawa da:   * Ba'a kula da lafiya, tsaro da zaman lafiyar masu bincike yadda ya kamata * Hatsarori ga masu bincike a lokacin tafiya da/ko sufuri zuwa wuraren tattara bayanai * Tozarta masu bincike a lokacin gudanar da bincike | * Ba'a yi horo ga ma'aikata, masu sa kai da / ko masu tattara bayanai ko kuma ba su fahimta da kyau yadda za su aiwatar da kiyayewa a binciken ba * Masu binciken sun gaji ko suna cikin matsi da damuwa * Abokan haɗin gwiwa ko masu gudanar da shirye-shirye da aka ɗauka don yin bincike ba su da matakan kiyayewa * An cutar da masu binciken a lokacin tafiya zuwa da dawowa daga aikin * Ba'a ziyarar sa ido akai-akai don ganin yadda abokan haɗin gwiwa ko masu gudanar da shirye-shirye suke aiwatar da buƙatun kiyayewa | Kaɗan | Babba | * Hanyoyin ɗauka da tabbatar da masu bincike / masu ɗaukar bayani na da dokokin kiyayewa masu ƙarfi a wajensu * An yi horo akan hanyar bincike kuma an ba da kayan aiki ga duk masu ɗaukar bayani, wadanda ya haɗa da bayanai na musamman akan kiyayewa a lokacin bincike da yanayin da ake aiwatar da shi * Ana yawan sa ido kuma a duba aikin tawagar masu bincike * Ana yawan sa ido akan yadda ake gudanar da bincike don sanin ko yana da aminci ko babu * Masu binciken suna aiki mutane biyu-biyu / cikin ƙananan gungu * Tabbatar an fahimci dokokin amfani da motar kasuwa da tafiya cikin dare da kyau kuma ana bi * An wayar da kan al'umma kafin a fara binciken * Masu binciken sun san hanyoyin bayar da rahoto da turawa gaba kuma suna da kwarin gwiwa game da yadda za su tallafa idan akwai fallasa ko haɗari da aka gano |

## SAMFURIN DA BABU KOMAI AKAI

|  |  |  |  |  |
| --- | --- | --- | --- | --- |
| Ƙasar: |  | | | |
| Ma'aikata: |  | | | |
| Matakin haɗarin gabadaya (L/M/H): |  | | | |
| Ranar bitar: |  | | | |
| Haɗari | Siffantawa | Yiwuwar faruwa  (L/M/H) | Tasiri | Magancewa |
|  |  |  |  |  |
|  |  |  |  |  |